रायपुर। ईसाई धर्म के संस्थापकप्रभु यीशु मसीह का जन्मदिन क्रिसमस प्रदेश भर में हर्षोल्लास के साथ मनाया जा रहा है। सुबह से ही गिरिजाघरों में विशेष प्रार्थना सभाएं हो रही हैं। जगह-जगह मेले का आयोजन हुआ है, जिसमें मसीही समाज के अलावा अन्य लोग भी सम्मिलित हो रहे हैं।
आधी रात जन्मे यीशु, आराधना के बाद आतिशबाजी
'मेरा यीशु जन्मा, प्यारा यीशु जन्मा' जैसे कैरोल गीतों से गुरुवार को शहर देर रात तक गूंजता रहा। रात के 12 बजे प्रभु का जन्म होते ही शहर के सभी चर्च परमेश्वर के जयकारों से गुंजने लगे। जन्म के बाद चर्च में विशेष आराधना हुई। इसके बाद मसीही समाज के लोगों ने एक दूसरे से गले लगाकर क्रिसमस की बधाई दी।
इस मौके पर प्रभु के जन्म की झांकी भी प्रस्तुत की गई। शहर के बैरन बाजार चर्च में आराधना के बाद युवाओं ने आतिशबाजी करके यीशु के जन्म का जश्न मनाया। वहीं टाटीबंध स्थित चर्च में देर रात तक मसीही समाज के लोग आराधना करते रहे।
एक दिन पहले से ही चढ़ने लगा था रंग
राजधानी में क्रिसमस का रंग कल से ही चढ़ने लगा था। गुरुवार की शाम सर्द हवाओं के बीच चर्च के साथ-साथ लोगों के चेहरों पर भी क्रिसमस की रौनक साफ नजर आई। मॉल्स से लेकर रेस्टोरेंट तक क्रिसमस की थीम पर खूबसूरती से डेकोरेट किए गए थे।
क्रिसमस की पूर्व संध्या पर कहीं लोग ग्रुप बनाकर सांता की कैप पहनकर सेल्फी लेते रहे, तो कहीं यंगस्टर्स का ग्रुप रेड कैप लगाकर घूमता नजर आया। चर्च में संजीदगी से प्रार्थना भी हुई। कुछ मदर्स बच्चों को लेकर गार्डन में क्रिसमस सेलिब्रेट करने पहुंची।
बहुत से लोग पार्टी की तैयारी करते रहे, तो कई जगहों पर प्री क्रिसमस सेलिब्रेशन भी हुए। मार्केट में सांता कैप, क्रिसमस ट्री, मास्क, बेल, रेड व्हाइट बलून की काफी डिमांड रही।
आगे की स्लाइड्स पर देखें PHOTOS...
(फोटो: भूपेश केशरवानी/प्रवीण देवांगन)
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva